Περιεγχειρητική Χημειοπροφύλαξη στον παιδιατρικό πληθυσμό: Μελέτη παρέμβασης στην διάρκεια χορήγησης και την εκλογή του αντιμικροβιακού παράγοντα
Creators: name: Μπουτουρίδου, Ελένη Μιχαήλ
Publisher: name: Aristotle University of Thessaloniki
Year: 2024
Subjects: Λοίμωξη Χειρουργικού Πεδίου (ΛΧΠ)
Περιεγχειρητική Αντιβιοτική Προφύλαξη (ΠΑΠ)
Παιδιατρικός Πληθυσμός
Surgical Site Infection (SSI)
Perioperative Antibiotic Prophylaxis (PAP)
Pediatric Population

description: Η Περιεγχειρητική Αντιβιοτική Προφύλαξη (ΠΑΠ) αποτελεί κρίσιμο μέτρο πρόληψης για τις Λοιμώξεις Χειρουργικού Πεδίου (ΛΧΠ) στον παιδιατρικό πληθυσμό. Η παρούσα μελέτη εστιάζει στην εφαρμογή ενός νέου πρωτοκόλλου ΠΑΠ σε παιδοχειρουργικούς ασθενείς που υποβλήθηκαν σε τακτικό χειρουργείο, με στόχο την αξιολόγηση της επίδρασής του στη διάρκεια χορήγησης της ΠΑΠ και στην επιλογή του κατάλληλου αντιβιοτικού παράγοντα, με απώτερο σκοπό τη βελτίωση της ποιότητας φροντίδας και τη μείωση των ΛΧΠ. Συνολικά, μελετήθηκαν 214 ασθενείς, 114 στη Φάση Ι και 100 στη Φάση ΙΙ. Στη Φάση Ι, η μέση διάρκεια χορήγησης της ΠΑΠ συνολικά ήταν 4,44 ημέρες, με μόλις 4 ασθενείς να λαμβάνουν την σωστή προφύλαξη προεγχειρητικά για 6,25 ημέρες κατά μέσο όρο. Η πλειονότητα των ασθενών συνέχιζε την αντιβιοτική θεραπεία πέραν των 48 ωρών. Στη Φάση ΙΙ, η μέση διάρκεια της ΠΑΠ μειώθηκε σε 2,81 ημέρες συνολικά, ενώ 81 ασθενείς έλαβαν σωστή προφύλαξη πριν το χειρουργείο, με μέση διάρκεια χορήγησης 2,39 ημέρες, αναδεικνύοντας σημαντική βελτίωση. Παρατηρήθηκε σημαντική μείωση στον αριθμό των ασθενών που έλαβαν ΠΑΠ για περισσότερες από 48 ώρες και αύξηση εκείνων που τη έλαβαν για λιγότερο από 24 ώρες. Ωστόσο, παραμένει η ανάγκη για περαιτέρω εποπτεία, καθώς διαπιστώθηκε συνέχιση της ΠΑΠ μετά την έξοδο από την κλινική. Η εκλογή αντιβιοτικού παράγοντα στη Φάση ΙΙ παρουσιάζει μεγαλύτερη ποικιλία, προάγοντας μία πιο εξατομικευμένη προσέγγιση, παρά την απουσία στατιστικά σημαντικών διαφορών μεταξύ των δύο φάσεων. Η μείωση της διάρκειας χορήγησης και η ορθότερη εκλογή αντιβιοτικού αναδεικνύουν τη βελτίωση στη χορήγηση της ΠΑΠ και τη μείωση των ΛΧΠ. Σημαντική ήταν και η βελτίωση στην επάρκεια της ΠΑΠ, αλλά περαιτέρω βελτιώσεις απαιτούνται. Εντούτοις, διαπιστώνεται η ανάγκη για συνεχή εκπαίδευση και παρακολούθηση της συμμόρφωσης με τις κατευθυντήριες οδηγίες, καθώς και για περαιτέρω έρευνα προς βελτίωση των πρωτοκόλλων ΠΑΠ στον παιδιατρικό πληθυσμό, βελτιώνοντας την υγεία των ασθενών και τα προγράμματα εκπαίδευσης της ΠΑΠ στην Παιδοχειρουργική.
description: Perioperative Antibiotic Prophylaxis (PAP) is a crucial measure for preventing Surgical Site Infections (SSI) in the pediatric population. This study focuses on evaluating the implementation of a new PAP protocol for pediatric surgical patients who underwent elective surgeries. The main objective is to assess its effect on the duration of PAP administration and the selection of appropriate antibiotic agent, ultimately enhancing care quality and reducing SSIs incidence. A total of 214 patients were studied, with 114 in Phase I and 100 in Phase II. In Phase I, the overall mean PAP duration was 4.44 days, with only 4 patients receiving correct prophylaxis preoperatively, with an average duration of 6.25 days. The majority continued antibiotic administration beyond 48 hours. In Phase II, the mean PAP duration decreased to 2.81 days overall, with 81 patients receiving correct prophylaxis before surgery, averaging 2.39 days, highlighting a significant improvement. A notable reduction was observed in patients receiving PAP for more than 48 hours and an increase in those receiving it for less than 24 hours. However, further supervision is required, as extended antibiotic administration continued after discharge from the clinic. The selection of antibiotic agents shows greater variety in Phase II, indicating a more individualized approach, despite the lack of statistically significant differences between the two phases. The reduced duration and improved selection of antibiotics underscore the advancements in PAP administration and the reduction of SSIs. Improvement was also noted in PAP adequacy, although further improvements are necessary. Nonetheless, there remains a need for ongoing training and monitoring of compliance with guidelines, along with further research to optimize PAP protocols in pediatric populations. Refining PAP practices could substantially impact patient outcomes and inform future guidelines and training programs in pediatric surgical care.